สวัสดีค่ะ พอดีว่าสนใจและจะสอบถามเกี่ยวกับการฝังยาคุมค่ะ ในการฝังยาคุมจะส่งผลประมาณ3-5ปี แต่ถ้าเราต้องการที่จะนำยาคุมที่ฝังออกก่อนได้มั้ยคะ แล้วหลังจากการเอาออก จะสามารถตั้งครรภ์ได้เลยรึป่าวคะ
สวัสดีค่ะ ยาฝังคุมกำเนิดเป็นการคุมกำเนิดที่มีประสิทธิภาพสูง โอกาสตั้งครรภ์น้อยกว่า 1% หากทำในสถานพยาบาลที่เชื่อถือได้ ควรเริ่มฝังช่วง 5 วันแรกที่มีประจำเดือน ถ้าฝังช่วงอื่นควรรอให้ครบ 7 วันก่อนค่อยมีเพศสัมพันธ์ และยาจะอยู่ได้ประมาณ 3-5 ปีขึ้นกับชนิดของยา และในระหว่างนั้นถ้ามีผลข้างเคียงใดๆมาก หรือมีความจำเป็นต้องเอาออกก่อน ก็สามารถทำได้ค่ะยาฝังอาจมีผลข้างเคียงได้แก่-เลือดออกกระปริดกระปรอยทางช่องคลอด-ประจำเดือนมาไม่สม่ำเสมอจนถึงไม่มา-สิวขึ้น-น้ำหนักตัวขึ้นแนะนำปรึกษาแพทย์ที่สถานพยาบาลใกล้บ้านอีกครั้ง หลังเอายาออกอาจจะไม่ได้ตั้งครรภ์ได้ทันที อาจต้องใช้เวลาประมาณ 1-6 เดือนกว่าประจำเดือนและการตกไข่จะกลับมาเป็นปกติ